Tungurahua

Tungurahua (ketšua keeles 'tulekurk') on tegevvulkaan Lõuna-Ameerikas Ecuadori Andides, 140 km Quitost lõuna pool. Vulkaani kõrgus on 5023 meetrit. 

Vulkaan ärkas taas aastal 1999. Suur vulkaanipurse toimus 16. augustil 2006, milles hukkus 4 inimest, hävis tuhandeid maju ning tuhanded hektarid põllumaad kattusid tuhaga.

Tungurahua hakkas purskama 27. mail 2010. Enne seda oli ta viimati pursanud 6. veebruaril 2008. 

Vulkaan aktiviseerus uuesti 2012. aasta augustis ja seejärel sama aasta detsembris.

 
Tegevvulkaanid
Ecuadori vulkaanid
Ecuadori mäed
Viietuhandelised